امریکا قوشمه ایالتلری تشقی ایش لر وزیری مایک پمپئو, امریکا بیلن طالبان اورته سیده آلیب باریلیاتگن تینچلیک مذاکره لری بوییچه مثبت ینگی لیک لرنینگ یوز بیرگن لیگی نی معلوم قیلدی.
افغانستان پایتختی کابل گه تشریف بویورگن پمپئو, کابل ده گی امریکا قوشمه ایالتلری سفارتیده مطبوعاتی کنفرانس ترتیب له دی.
پمپئو, اوشبو مطبوعاتی کنفرانس جریانیده بیرگن بیاناتیده, امریکا نینگ افغانستان دن حربی لری نی چیقاریش گه تیار ایکن لیگی نی بیلدیردی.
امریکا نینگ, افغانستان ده گی برچه مسئله لر بوییچه مذاکره قیله دیگن لیگی نی بیلدیرگن پمپئو, شوباعث طالبان نی بیواسطه افغانستان مقام لری بیلن مذاکره اوچون کوندیریش گه حرکت قیلیاتگن لیک لری نی ایسله تیب اوتدی.
پمپئو, کیلگوسی 3 آی مابینیده اوشبو مذاکره لر دایره سیده کیلیشیلیب آلینیشی نینگ کوتیلیاتگن لیگی نی معلوم قیلدی.
امریکا بیلن طالبان اورته سیده گی مذاکره لر بوییچه افغانستان دولتی گه معلومات بیریلگن لیگی نی بیلدیرگن پمپئو, هیچ بیر مذاکره موضوعی نینگ یاشیرینچ ایمس لیگی نی ایسله تیب اوتدی.
پمپئو, پاکستان نینگ ایندی افغانستان ده تینچلیک نینگ اورنه تیلیشی بوییچه سعی و حرکت لر نی قوللب- قُوَتله شی کیره ک ایکن لیگی نی معلوم قیلدی.
منطقه ده تینچلیک نینگ اورنه تیلیشی بوییچه پاکستان نینگ مهم رول گه ایگه ایکن لیگی نی معلوم قیلگن پمئو, اوشبو خصوصده پاکستان نینگ همکارلیگی نی کوتیاتگن لیک لری نی بیلدیردی.
پمپئو, "تینچلیک نینگ اورنه تیلیشی منطقه اولکه لری نینگ همه سی اوچون فایده لی بوله دی.  ایران نینگ, افغانستان ده تینچلیک پروسه سی نی توسیب قویش نینگ تهران رهبریتی گه هیچ قنده ی بیر فایده سی نینگ بولمیدیگن لیگی نی بیلیشی کیره ک" دییه قید ایتدی.
حادثه پایتخت تاشکینت ده یوزبیرگن
